
                                             Nr.4c-3/20/2014
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru ratificarea Acordului de Instituire a unei asocieri între Uniunea Europeană şi Statele Membre ale acesteia, pe de o parte, şi America Centrală, pe de altă parte, semnat la Tegucigalpa, la 29 iunie 2012, transmis cu adresa nr. P.L.x. 5 din 3 februarie 2014.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este prima Cameră sesizată.
PREŞEDINTE,

Iulian Iancu

R A P O R T
asupra proiectului de Lege pentru ratificarea Acordului de Instituire a unei asocieri între Uniunea Europeană şi Statele Membre ale acesteia, pe de o parte, şi America Centrală, pe de altă parte, semnat la Tegucigalpa, la 29 iunie 2012


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru ratificarea Acordului de Instituire a unei asocieri între Uniunea Europeană şi Statele Membre ale acesteia, pe de o parte, şi America Centrală, pe de altă parte, semnat la Tegucigalpa, la 29 iunie 2012, transmis cu adresa nr.P.L.x. 5 din 3 februarie 2014 şi înregistrat la comisie cu nr.4c-3/20 din 4 februarie 2014.


Consiliul Legislativ, cu avizul nr.1387 din 11 decembrie 2014, a avizat favorabil proiectul de lege.


Prin acest proiect de lege se propune ratificarea Acordului de Instituire a unei asocieri între Uniunea Europeană şi Statele Membre ale acesteia, pe de o parte şi America Centrală, de pe altă parte, semnat la Tegucigalpa, la 29 iunie 2012.

Acordul este bazat pe trei piloni principali: dialogul politic, cooperare şi zona de liber schimb şi urmăreşte consolidarea stabilităţii politice şi economice, promovând dezvoltarea sustenabilă şi adâncind procesul de integrare regională.

Totodată, Acordul cuprinde clauze prin care părţile se obligă să coopereze pentru protecţia mediului, gestionarea dezastrelor naturale şi a schimbărilor climatice, elemente care ar putea avea un impact pozitiv asupra mediului.


Membrii Comisiei pentru industrii şi servicii au examinat proiectul de lege în şedinţa din 05 februarie 2014 şi au hotărât, în unanimitate, să propună Plenului Camerei Deputaţilor adoptarea proiectului de lege în forma prezentată de iniţiator.



La lucrările comisiei a participat, în calitate de invitat, din partea Ministerului Afacerilor Externe domnul Radu Podgorean – secretat de stat.



La lucrările comisiei au fost prezenţi 30 de deputaţi din totalul de 34 de deputaţi membri ai comisiei.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este prima Cameră sesizată.
                              PREŞEDINTE,                                SECRETAR,

                                 Iulian Iancu                                   Istvan Antal
Consilier parlamentar,

Isabela Patricia Robe

